સામગ્રી: મૃતકનાં પત્ની હિનાબહેન

આ શબ્દો છે અંબાજી પાસેના ત્રિશૂલિયા ઘાટ પર થયેલા આ અકસ્માતમાં દીકરો ગુમાવી દેનારાં 67 વર્ષીય કોકીબહેન પઢિયારના.

અંબાજી દર્શન કરીને પરત આવી રહેલી એક ખાનગી બસ ઊંધી વળી જતાં તેમાં 21 લોકોનાં મોત થયાં હતાં અને 35થી વધુ લોકો ઘાયલ થયાં હતાં. 

ખેતમજૂરી કરીને ગુજરાન ચલાવતા મંગળભાઈ અને કોકીબહેન પહેલાંથી જ મુશ્કેલીઓનો સામનો કરી રહ્યાં છે. 

એમનો મોટો દીકરો વિક્રમ ભણતો હતો ત્યારે ખેતમજૂરીએ ગયેલા મંગળભાઈ પઢિયારની સાઇકલને કોઈ ટક્કર મારીને જતું રહ્યું હતું અને એમના માથામાં ગંભીર ઈજા થઈ.

મહિનાઓ સુધી દવાખાનામાં રહ્યા. આ અરસામાં મોટા દીકરા વિક્રમે 10માં પછી ભણવાનું છોડી દીધું . 

બાપદાદાની નાનકડી જમીનનો ટુકડો ખેડીને મોટા દીકરાએ ઘર ચલાવવાનું શરૂ કર્યું. એ સમયે કોકીબહેન પણ ખેતમજૂરીએ જતાં હતાં.

ઘરમાં જે ભેંસ હતી એનું જરૂર પૂરતું દૂધ રાખી બાકીનું વેચીને ઘર ચલાવતાં હતાં. ભગવાનની કૃપા થઈ કે ગમે- તે મંગળભાઈ સાજા થઈ ગયા.

તેઓ ખેતીનું ભારે કામ કરી શકતા નહોતા, પણ એમણે ખેતમજૂરી ચાલુ રાખી. હવે એમનો બીજો દીકરો કિશન પણ મોટો થઈ ગયો હતો.

ખડોલમાં પ્રાથમિક શિક્ષણ મેળવ્યા પછી એને આગળ ભણવું હતું. આથી એમનાં માતાપિતા અને ભાઈએ નક્કી કર્યું કે એને આગળ ભણાવવો.

'કિશન મહિને 15,000 કમાતો થઈ ગયો હતો'

મૃતકના પિતા મંગળભાઈ પઢિયાર

એમના પિતા મંગળભાઈએ બીબીસી ગુજરાતી સાથેની વાતચીતમાં કહ્યું કે અમારી પાસે તો પૈસા હતા નહીં એટલે એને ભણવા માટે અમારા ગામથી રોજ ત્રણ કિલોમિટર ચાલીને આંકલાવ જવું પડતું હતું.

તેઓ કહે છે, "કિશન આંકલાવ ચાલતો જતો હતો. ઘરેથી રોટલો અને મરચું લઈ સ્કૂલે જતો અને એણે સારા માર્ક સાથે 12મું પાસ કર્યું."

"એને આગળ ભણવું હતું પણ અમારી પાસે પૈસા નહોતા અને કૉલેજ કરવા ભાદરણ જવું પડે. પણ એને નક્કી કર્યું કે ભાદરણ જઈને કૉલેજ કરવી."

"એણે જાતે બસનો પાસ કઢાવ્યો અને ભાદરણ કૉલેજમાં જઈને ભણવા લાગ્યો. આ સમયમાં મારી તબિયત પણ સારી રહેતી નહોતી એટલે એનાં લગ્ન કરાવ્યાં."

"એને હવે નંદેસરીમાં નોકરી મળી ગઈ હતી. એ મહિને 15,000 કમાતો થઈ ગયો. આ સમયમાં કિશનને ત્યાં દીકરાનો જન્મ થયો. એ મોટો થવા લાગ્યો એટલે એને ભણાવવાનું આયોજન કરતો હતો."

"સરકારી યોજનાથી અમને કયાકયા લાભ મળે એની પણ તપાસ કરતો હતો. અમારે કાચું મકાન છે. એ અમને હૈયાધારણ આપતો કે પાકું મકાન મળશે."

"એણે અમને કહ્યું કે એ નોકરી કરવાની સાથેસાથે આગળ ભણીને સાહેબ થશે. એટલે એ આગળ ભણતો...\nઅગાઉની સામગ્રીનો સારાંશ નીચે મુજબ કરી શકાય છે:
'પેટ પર પાટા બાંધીને એક દીકરાને ભણાવ્યો અને મોટો કર્યો, માંડમાંડ કમાતો થયો ત્યાં ભગવાને એની પાસે બોલાવી લીધો. હવે આ ઘડપણમાં અમારે એનાં છોકરાં પણ મોટાં કરવાનાં આવશે. દેવું કરીને ભણાવેલો છોકરો અમારાં સપનાં પૂરાં કરવાં નોકરીની સાથે ભણતો હતો, પણ ભગવાનને ના ગમ્યું એટલે એને ઉપાડી લીધો.